text: Regnen dyr for Billund Trav
  18 august 2010 kl. 14.56
  Travhestene må blive i staldene. Billund Travbane står under vand, så aftenens løb kl. 18 er blevet aflyst.  Regnvandet bliver en dyr affære for firmaet.
  30-40 cm vand 
  Egentlig skulle restauranten på Billund Trav have haft 300 gæster fra en række Vejle-firmaer og Vejle kommune. Men det har rekorden i regn i Billund sat en effektiv stopper for. 
  - Det er helt umuligt at gennemføre løb. Vi har 30-40 centimeter vand ude på banen. Pumper og en slamsuger er i gang, men det forslår ingenting, siger direktør Christian Hundebøl.
   
  
  Dyrt vand 
  Oversvømmelsen koster Billund Trav dyrt. 
  - Nu må vi se, om vi kan afvikle vores arrangement i dag på et senere tidpunkt, men umiddelbart vil jeg sige, at det koster os 50.000 - 100.000 kr., siger direktøren.
  